cyanic-selkie/wikianc huggingface dataset:
Δολοφονία του Ναέλ Μερζούκ
Αρχικές αντιδράσεις
Ο ποδοσφαιριστής της Μπαρτσελόνα Ζυλ Κουντέ επέκρινε την κάλυψη του περιστατικού, δηλώνοντας ότι τα μέσα ενημέρωσης την αξιοποιούσαν για να «διαστρεβλώσουν την αλήθεια» και να βρουν δικαιολογίες για να ποινικοποιήσουν τον Μερζούκ. Ο αριστερός πολιτικός και πρώην αρχηγός του κόμματος Ανυπότακτη Γαλλία Ζαν-Λικ Μελανσόν ζήτησε μεταρρύθμιση της αστυνομίας.
Η Le Parisien και το BFM TV επικρίθηκαν για την αναμετάδοση των ισχυρισμών της αστυνομίας χωρίς καμία προσοχή τις πρώτες ώρες μετά το συμβάν, πριν τροποποιήσουν τα ρεπορτάζ τους ένεκα και των νέων στοιχείων για το περιστατικό από το βίντεο αλλά και την πίεση από άλλα ΜΜΕ την οποία δέχονταν.
Ο Ερίκ Τσιοτί, πρόεδρος των συντηρητικών Ρεπουμπλικανών, εξέφρασε την υποστήριξή του στην αστυνομία, χαρακτηρίζοντάς την σώμα υπεράσπισης της συλλογικής ασφάλειας και καταγγέλλοντας τις αναταραχές που ακολούθησαν ως αδικαιολόγητες. Η γαλλική Εθνοσυνέλευση τήρησε ενός λεπτού σιγή ως ένδειξη πένθους. Η Εθνική Συμμαχία Αστυνομικών, μαζί με ένα άλλο συνδικάτο, εξέδωσε μια δήλωση στην οποία ανέφερε «Αντιμετωπίζοντας αυτές τις άγριες ορδές, δεν αρκεί πλέον να ζητάμε ηρεμία, πρέπει να επιβληθεί». Ισχυρίστηκε επίσης ότι βρίσκονται σε πόλεμο με "παράσιτα".
Το Υπουργείο Εξωτερικών της Αλγερίας δημοσίευσε μια δήλωση στις 29 Ιουνίου στην οποία δήλωνε ότι η χώρα παρακολουθεί με "σοκ και κατάπληξη τη βίαιη και τραγική εξαφάνιση του νεαρού Ναχέλ" και ότι η χώρα παρακολουθεί την υπόθεση με "μεγάλη προσοχή", προσθέτοντας επίσης ότι η Αλγερία εμπιστεύεται την Γαλλική κυβέρνηση να διασφαλίσει την προστασία και την ασφάλεια των Αλγερινών υπηκόων στο γαλλικό έδαφος.
Το Γραφείο της Ύπατης Αρμοστείας των Ηνωμένων Εθνών για τα Ανθρώπινα Δικαιώματα ζήτησε από τη Γαλλία να αντιμετωπίσει τον συστημικό ρατσισμό στις αστυνομικές δυνάμεις της και κάλεσε να παραμείνουν οι διαδηλώσεις ειρηνικές.
Διαδηλώσεις
Η δημόσια κατακραυγή για τον θάνατο του Μερζούκ εξελίχθηκε σε διαδηλώσεις και ταραχές. Στη Ναντέρ, οι κάτοικοι διαδήλωσαν έξω από το αρχηγείο της αστυνομίας στις 27 Ιουνίου. Οι διαδηλώσεις εξελίχθηκαν σε ταραχές. Οι διαδηλωτές έκαψαν αυτοκίνητα, κατέστρεψαν στάσεις λεωφορείων και έριξαν πυροτεχνήματα κατά της αστυνομίας. Στο Βιρί-Σατιγιόν, ακριβώς νότια του Παρισιού, μια ομάδα νεαρών φέρεται να πυρπόλησε ένα λεωφορείο.
Στο Μαντ-λα-Ζολί, μια πόλη 40 χλμ. βορειοδυτικά του Παρισιού, το δημαρχείο της πόλης πυρπολήθηκε μετά από έκρηξη βόμβας τη νύχτα της 27ης Ιουνίου, και έκαιγε μέχρι τις 3:15 τοπική ώρα (4:15 ώρα Ελλάδας) το πρωί. Οι συγκρούσεις συνεχίστηκαν όλη τη νύχτα σε ολόκληρη τη Γαλλία, συμπεριλαμβανομένης της Τουλούζης και της Λιλ. Αναταραχές αναφέρθηκαν επίσης στις πόλεις Ανιέρ-συρ-Σεν, Κολόμπ, Συρέν, Ωμπερβιλιέ, Κλισί-σου-Μπουά και Μαντ-λα-Ζολί.
Στις 29 Ιουνίου, πραγματοποιήθηκε πορεία αγρυπνίας στη Ναντέρ.
Παραπομπές
Κατηγορία:Αστυνομική βία Κατηγορία:Ναντέρ
Γκεόργκι Ζούκοφ
Ο Γκεόργκι Κονσταντίνοβιτς Ζούκοφ (Гео́ргий Константи́нович Жу́ков, 1 Δεκεμβρίου 1896 - 18 Ιουνίου 1974) ήταν Ρώσος στρατιωτικός. Είναι γνωστός παγκοσμίως ως ο κύριος στρατιωτικός ηγέτης της σοβιετικής αντεπίθεσης κατά των Γερμανών στο Β΄ Παγκόσμιο Πόλεμο, η οποία ολοκληρώθηκε με την κατάληψη του Βερολίνου και την αυτοκτονία του Αδόλφου Χίτλερ το 1945.
Ανέλιξη στην ιεραρχία
Ο Ζούκοφ γεννήθηκε στη Στρέλκοβα της Καλούγκα την 1η Δεκεμβρίου 1896 και σε μικρή ηλικία η οικονομική ανέχεια τον έφερε στη Μόσχα, όπου μαθήτευσε ως βυρσοδέψης. Στα δεκαεννιά του στρατολογήθηκε στο ιππικό της Ρωσικής Αυτοκρατορίας και πολέμησε στον Α' Παγκόσμιο Πόλεμο, όπου έλαβε δύο παράσημα και το βαθμό του έφεδρου λοχία.
Κατά τη Μεγάλη Οκτωβριανή Επανάσταση βρισκόταν σε αναρρωτική άδεια στο χωριό του, γρήγορα όμως λιποτάκτησε από τον αυτοκρατορικό στρατό και εντάχθηκε στους Μπολσεβίκους, με τους οποίους συμμετείχε στον Εμφύλιο Πόλεμο. To 1923 προήχθη σε συνταγματάρχη του Κόκκινου Στρατού και το 1930 σε ταξίαρχο.
Ως αξιωματικός διακρινόταν για τον ενδελεχή σχεδιασμό των επιχειρήσεων που αναλάμβανε, τη σκληρή πειθαρχία των μονάδων του και την επιμονή να διεκδικεί τη νίκη έως την τελευταία στιγμή. Επιτελικά υποστήριζε ότι το όπλο του ιππικού είχε ξεπερασθεί και έπρεπε να αντικατασταθεί άμεσα από τεθωρακισμένες μονάδες - κάτι που αποδείχθηκε με τραγικό τρόπο το 1941, όταν τα γερμανικά άρματα αποδεκάτιζαν το σοβιετικό ιππικό.
Ο ίδιος παραδέχονταν ότι είχε αιχμηρή γλώσσα, αλλά δικαιολογούσε τον εαυτό του λέγοντας ότι όταν χιλιάδες ζωές διακυβεύονταν και μια μεγάλη επιχείρηση εξελίσσονταν, δεν υπήρχε χρόνος για λεπτότητες.
Ήταν ένας από τους λίγους ανώτατους αξιωματικούς του Κόκκινου Στρατού που γλίτωσαν από τις σταλινικές εκκαθαρίσεις του 1937 - 1939, πιθανόν επειδή εκείνη την περίοδο διοικούσε την 1η Σοβιετική Στρατιά της Μογγολίας που πολεμούσε εναντίον των Ιαπώνων. Στο σύντομο αυτό πόλεμο, ο οποίος προηγήθηκε του Β΄ Παγκοσμίου, ο Ζούκοφ διακρίθηκε για την πρωτοποριακή χρήση των μηχανοκίνητων δυνάμεων που του έφεραν τη νίκη στη Μάχη του Χαλχίν Γκολ και το παράσημο του «Ήρωα της Σοβιετικής Ένωσης». Το 1940 προήχθη σε στρατηγό και επιτελάρχη του Κόκκινου Στρατού.
Μεγάλος Πατριωτικός Πόλεμος
Κατά τον πρώτο μήνα της γερμανικής επίθεσης (Ιούνιος - Ιούλιος 1941) ο Ζούκοφ έπεσε σε δυσμένεια, διότι οι διαταγές του οδήγησαν σε συνεχόμενες ήττες (ο ίδιος ισχυρίσθηκε αργότερα ότι εκείνη την περίοδο απλά υπέγραφε τις διαταγές που του έφερνε έτοιμες το επιτελείο του Στάλιν). Διαφώνησε επίσης με τον Στάλιν για το ζήτημα του Κιέβου - ο μεν Ζούκοφ πίστευε ότι η πόλη δε μπορούσε να κρατηθεί, επομένως θα έπρεπε να αποσυρθούν τα στρατεύματα και να χρησιμοποιηθούν σε άλλα μέτωπα, ο δε Στάλιν υποστήριζε ότι έπρεπε να αμυνθούν επί τόπου. Μετά από αυτά παύθηκε από επιτελάρχης, όμως οι εξελίξεις τον δικαίωσαν αφού οι υπερασπιστές του Κιέβου ηττήθηκαν με τεράστιες απώλειες. Το Σεπτέμβριο στάλθηκε στο Λένινγκραντ, όπου οργάνωσε την άμυνα της πόλης απέναντι στις πρώτες γερμανικές κρούσεις.
Όταν, λίγες εβδομάδες αργότερα, η Βέρμαχτ έφθασε λίγα χιλιόμετρα έξω από τη Μόσχα, ο Στάλιν στράφηκε στον Ζούκοφ για να την αποκρούσει. Ο Ζούκοφ τότε μετέφερε τάχιστα μονάδες από τη Σιβηρία και οργάνωσε μία πλατιά αντεπίθεση, κερδίζοντας τελικά τη Μάχη της Μόσχας τον Δεκέμβριο του 1941. Αναβαθμίσθηκε σε υπαρχηγό του Κόκκινου Στρατού και στάλθηκε στο Νοτιοδυτικό Μέτωπο, όπου τέθηκε υπό τις διαταγές του Αλεξάντρ Βασιλιέφσκι. Η «Επιχείρηση Ουρανός», την οποία σχεδίασε, θεωρείται η σημαντικότερη ενέργεια της Μάχης του Στάλινγκραντ και αυτή που έγειρε την πλάστιγγα υπέρ των σοβιετικών. Ταυτόχρονα όμως ήταν ο κύριος υπεύθυνος της αποτυχημένης (και ξεχασμένης σήμερα) «Επιχείρησης Άρης» εναντίον της γερμανικής προκεχωρημένης γραμμής άμυνας του Ρζεφ μπροστά στη Μόσχα.
Τον Ιανουάριο του 1943 προήχθη στο βαθμό του Στρατάρχη της Σοβιετικής Ένωσης και επέστρεψε στο Βορειοδυτικό Μέτωπο, όπου κατάφερε να ανοίξει την πρώτη δίοδο ανάμεσα στη Μόσχα και το πολιορκούμενο Λένινγκραντ. Στα μέσα του ίδιου έτους ήταν διοικητής των σοβιετικών δυνάμεων στη καθοριστική Μάχη του Κουρσκ.
Στις αρχές του 1944 έσπασε οριστικά την πολιορκία του Λένινγκραντ και τέθηκε επικεφαλής της «Επιχείρησης Μπαγκρατιόν», της μεγαλύτερης ίσως επιχείρησης του πολέμου, που διέλυσε την γερμανική Ομάδα Στρατιών Κέντρου κι επέτρεψε στον Κόκκινο Στρατό να προελάσει ως την Πολωνία. Μαζί με άλλους σοβιετικούς στρατηγούς ηγήθηκε της τελικής επίθεσης κατά της Γερμανίας το χειμώνα του 1944 - 1945, και μετά από σχεδόν δεκατέσσερις μήνες προέλασης σε όλη την ανατολική και τμήμα της κεντρικής Ευρώπης τα στρατεύματά του μπήκαν στο Βερολίνο τον Απρίλιο του 1945. Τον Ιούνιο διορίσθηκε πρώτος στρατιωτικός διοικητής της ρωσικής ζώνης κατοχής, δηλαδή του κομματιού που στη συνέχεια αποτέλεσε τη Γερμανική Λαοκρατική Δημοκρατία.
Δυσμένεια
Μετά την πτώση του Βερολίνου η δόξα του στρατάρχη Ζούκοφ είχε φθάσει σε τέτοια ύψη, που ορίσθηκε να επιθεωρήσει έφιππος την επινίκεια παρέλαση στην Κόκκινη Πλατεία. Ανάμεσα στους θαυμαστές του ήταν και ο Αμερικανός στρατηγός Ντουάιτ Αϊζενχάουερ (μετέπειτα πρόεδρος των ΗΠΑ), με τον οποίο περιόδευσαν μαζί στη Σοβιετική Ένωση.
Δεν είναι υπερβολή πως αποτελούσε τη δημοφιλέστερη προσωπικότητα στη Σοβιετική Ένωση τους πρώτους μεταπολεμικούς μήνες. Αυτό όμως δεν άρεσε στον Στάλιν, που έβλεπε στους ήρωες του πολέμου μια δυνητική πηγή αμφισβήτησης. Φρόντισε, λοιπόν, να τον υποβαθμίσει, την άνοιξη του 1946, με τρεις διαδοχικές ταπεινώσεις: παύση από την αρχηγία του Στρατού, απομάκρυνση από την Ανατολική Γερμανία και μετάθεση στην «ακίνδυνη» Στρατιωτική Διοίκηση Οδησσού. Το 1948 υπέστη έμφραγμα και έλαβε νέα τοποθέτηση στην, στρατιωτικά ασήμαντη, Στρατιωτική Διοίκηση Ουραλίων.
Πολιτική καριέρα
Όταν ο Στάλιν πέθανε (Μάρτιος 1953) και την ηγεσία του κράτους ανέλαβε η τριανδρία Μπέρια - Μαλενκόφ - Χρουστσόφ, ο Ζούκοφ επανήλθε στη Μόσχα ως υφυπουργός Αμύνης. Συμμετείχε στην εξόντωση του Μπέρια από τους άλλους δύο και το 1955 ανέλαβε υπουργός. Στο 20ό συνέδριο του ΚΚΣΕ (Φεβρουάριος 1956) τάχθηκε υπέρ των φιλελεύθερων μεταρρυθμίσεων του Νικίτα Χρουστσόφ (αποσταλινοποίηση).
Τον φθινόπωρο του 1956 ήταν επικεφαλής των δυνάμεων που εισέβαλαν στην Ουγγαρία για να καταπνίξουν την εξέγερση του λαού ενάντια στο σοβιετικό έλεγχο. Αρχικά ο Ζούκοφ (όπως και η πλειοψηφία του υπουργικού συμβουλίου) έβλεπε τα αιτήματα εκδημοκρατισμού της ουγγρικής εξέγερσης με ανοχή - υποστήριζε μάλιστα ότι ήταν προτιμότερο να αποσυρθούν τα στρατεύματα που στάθμευαν στη χώρα, παρά να αιματοκυλήσουν ένα σύμμαχο λαό. Άλλαξε άποψη και τάχθηκε υπέρ της επέμβασης μόνο όταν ο νέος Ούγγρος πρωθυπουργός Ίμρε Νάγκυ ανακοίνωσε την απόσυρση της χώρας του από το Σύμφωνο της Βαρσοβίας, ανατρέποντας τις ισορροπίες του Ψυχρού Πολέμου.
Τον Ιούνιο του 1957 μια ομάδα ανώτατων στελεχών του ΚΚΣΕ (οι «Αντικομματικοί») προσπάθησε να σταματήσει την αποσταλινοποίηση, καθαιρώντας το Χρουστσόφ εν αγνοία του. Ο Ζούκοφ έσωσε τότε τον Χρουστσόφ, αφού ως υπουργός Αμύνης κράτησε το Στρατό με το μέρος του και τού έδωσε τη χρονική άνεση να συγκαλέσει την Κεντρική Επιτροπή του Κόμματος, η οποία έδωσε ψήφο εμπιστοσύνης στην πολιτική του και εξοβέλισε τους Αντικομματικούς από τα κυβερνητικά και κομματικά πόστα τους.
Αυτό δε σημαίνει, πάντως, ότι η μεταξύ τους σχέση ήταν αρμονική - ο Ζούκοφ συμφωνούσε μεν με την αποσταλινοποίηση, αλλά διαφωνούσε κάθετα με την περιστολή των στρατιωτικών δαπανών. Η διαφωνία αυτή οδήγησε τελικά στην απομάκρυνσή του από την Κυβέρνηση και την Κεντρική Επιτροπή του Κόμματος στα τέλη του 1957. Στα απομνημονεύματά του ο Χρουστσόφ αναφέρει ότι τον καθαίρεσε διότι υποπτευόταν πως ετοίμαζε πραξικόπημα.
Αποστρατεία
Μετά το 1957 ο Ζούκοφ έζησε μακριά από στρατιωτικά ή πολιτικά καθήκοντα. Παρ' όλα αυτά παρέμεινε μία από τις πιο αγαπητές προσωπικότητες στην ΕΣΣΔ - ο ίδιος αυτοσαρκαζόταν ότι αυτό οφείλεται περισσότερο στα πολεμικά κατορθώματα παρά στη μετέπειτα πολιτική καριέρα του. Μέχρι σήμερα αποτελεί για τη ρωσική συλλογική συνείδηση μια πατρική φιγούρα, που γνωρίζει καλά τις δυσκολίες του απλού στρατιώτη και αγαπά βαθιά τη χώρα.
Το 1969 έγραψε τα απομνημονεύματά του με τίτλο «Αναμνήσεις και Στοχασμοί» (ρωσικά: Воспоминания и размышления). Στα ελληνικά εκδόθηκαν το 1971 σε τρεις τόμους από τις εκδόσεις Φέξη, υπό τον τίτλο «Σκέψεις και Στοχασμοί».
Πέθανε στις 18 Ιουνίου 1974 σε ηλικία 77 ετών και τάφηκε με πλήρεις στρατιωτικές τιμές στο τείχος του Κρεμλίνου της Μόσχας. Είχε παντρευτεί μία φορά και αποκτήσει τρεις κόρες. Μία εγγονή του στρατάρχη ζει στην Ελλάδα, παντρεμένη με Έλληνα.
Το 1975 δόθηκε το όνομά του στον αστεροειδή 2132. Σε πολλές πόλεις της πρώην Σοβιετικής Ένωσης βρίσκονται αγάλματά του, στα περισσότερα από τα οποία εμφανίζεται έφιππος. Μάλιστα είναι ένας από τους λίγους Ρώσους, του οποίου τα αγάλματα επιβίωσαν στις νέες Δημοκρατίες και μετά την ανεξαρτητοποίησή τους. Τέλος το 1995, αναμένοντας τη συμπλήρωση ενός αιώνα από τη γέννησή του, η Ρωσική Ομοσπονδία καθιέρωσε το «Μετάλλιο Ζούκοφ».
Διακρίσεις
Κατηγορία:Ήρωες της Σοβιετικής Ένωσης Κατηγορία:Σοβιετικοί πολιτικοί Κατηγορία:Στρατάρχες της Σοβιετικής Ένωσης Κατηγορία:Ρώσοι πολιτικοί Κατηγορία:Ρώσοι στρατιωτικοί Κατηγορία:Ρώσοι του Β΄ Παγκοσμίου Πολέμου Κατηγορία:Αποδέκτες του Τάγματος του Σταυρού του Γκρούνβαλντ, 1η τάξη Κατηγορία:Αποδέκτες του Τάγματος της Αναγέννησης της Πολωνίας (1944-1989)
Βασανιστήριο
Βασανιστήριο ονομάζεται η σκόπιμη πρόκληση έντονου σωματικού πόνου σε έναν άνθρωπο με σκοπό τον εξαναγκασμό να ομολογήσει, να μαρτυρήσει τυχόν πληροφορίες που ξέρει για ένα συγκεκριμένο θέμα.
Βασανιστήρια έχουν εκτελεσθεί σε όλη την ανθρώπινη ιστορία, από την αρχαιότητα έως τη σύγχρονη εποχή. Η διάρκειά τους μπορεί να διαφέρει πολύ, από λίγα λεπτά έως αρκετές ημέρες ή περισσότερο. Οι λόγοι μπορεί να περιλαμβάνουν τιμωρία, εκδίκηση, εκβιασμό, σωφρονισμό, εξαναγκασμό του θύματος ή τρίτου σε κάτι, ανάκριση για την παροχή πληροφοριών ή ομολογία ανεξάρτητα από το αν είναι ψευδείς ή απλώς τη σαδιστική ικανοποίηση από τη διενέργεια ή παρατήρηση του βασανισμού. Ορισμένα άτομα αντλούν έντονη σεξουαλική ευχαρίστηση από το να βασανίζουν άλλους ή να βασανίζονται οι ίδιοι, είτε κυριολεκτικά είτε σε περίτεχνες φαντασιώσεις. Εναλλακτικά, ορισμένες μορφές βασανιστηρίων έχουν σχεδιαστεί για να προκαλούν ψυχολογικό πόνο ή να αφήνουν όσο το δυνατόν λιγότερους σωματικούς τραυματισμούς ενώ επιτυγχάνουν την ίδια ψυχολογική καταστροφή. Τα βασανιστήρια μπορεί να οδηγήσουν σε σκόπιμο θάνατο και να χρησιμεύσουν ως μορφή θανατικής ποινής. Ανάλογα με τον στόχο, ακόμη και μια μορφή βασανιστηρίων που είναι σκόπιμα θανατηφόρα μπορεί να παραταθεί για να επιτρέψει στο θύμα να υποφέρει όσο το δυνατόν περισσότερο. Σε άλλες περιπτώσεις, ο βασανιστής μπορεί να αδιαφορεί για την κατάσταση του θύματος.
Αν και τα βασανιστήρια επιβάλλονται από ορισμένα κράτη, απαγορεύονται βάσει του διεθνούς δικαίου και των εθνικών νόμων των περισσότερων χωρών. Από το άρθρο 5 της Οικουμενικής Διακήρυξης των Ηνωμένων Εθνών για τα Ανθρώπινα Δικαιώματα, τα βασανιστήρια καλούνται απαράδεκτα αλλά δεν απαγορεύονται. Οι υπογράφοντες των Συμβάσεων της Γενεύης του 1949 και των Πρόσθετων Πρωτοκόλλων Ι και ΙΙ της 8ης Ιουνίου 1977 συμφωνούν επίσημα να μην βασανίζουν αιχμάλωτους σε ένοπλες συγκρούσεις, διεθνείς ή εσωτερικές. Τα βασανιστήρια απαγορεύονται από το άρθρο 7 του Ελληνικού συντάγματος.
Παραπομπές
Κατηγορία:Βασανιστήρια Κατηγορία:Κακοποίηση Κατηγορία:Παραβιάσεις των ανθρωπίνων δικαιωμάτων Κατηγορία:Νομική επιστήμη Κατηγορία:Ηθικά αμφισβητούμενες δικαστικές πρακτικές Κατηγορία:Φιλοσοφία του Δικαίου
Πικροδάφνη
αριστερά|μικρογραφία Η πικροδάφνη ή ροδοδάφνη (επιστημονική ονομασία Nerium oleander, Νήριον το ολέανδρον συνών. Νήριον η ροδοδάφνη) ανήκει στο γένος Νήριον (Nerium). Το είδος Ράιτια η αντιδυσεντερική (Wrightia antidysenterica) συν. Νήριον το αντιδυσεντερικόν (Nerium antidysentericum) είχε συμπεριληφθεί στο γένος παλαιότερα. Η ροδοδάφνη είναι ένας αειθαλής θάμνος της οικογένειας των αποκυνίδων που μπορεί να φτάσει σε ύψος 5 μέτρων, με τοξικά μέρη. Μεγαλώνει σε ηλιόλουστα μέρη με υγρό υπόστρωμα, όπως οι όχθες ποταμών σε χαμηλό υψόμετρο. Αντέχει επίσης τα ελαφρώς υφάλμυρα εδάφη. Επιπλέον, έχει μεγάλη αντοχή στην ξηρασία και μπορεί να βρεθεί και σε ημιάνυδρα εδάφη. Πολλαπλασιάζεται πολύ εύκολα με μοσχεύματα. Έχει λογχοειδή, δερματώδη φύλλα και μονά ροζ-κόκκινα άνθη. Υπάρχουν και ποικιλίες με άσπρα, κίτρινα, μωβ και διπλά άνθη, οι οποίες καλλιεργούνται. Στην Ελλάδα είναι αυτοφυής, όπως και σε πολλά άλλα μέρη του κόσμου. Η τοξικότητα της πικροδάφνης οφείλεται στην τοξική ουσία νηριίνη, και έχει ως στόχο να προστατεύσει το φυτό από τις επιθέσεις ζώων.
Εξωτερικοί σύνδεσμοι
Κατηγορία:Αποκυνοειδή Κατηγορία:Μεσογειακή χλωρίδα Κατηγορία:Φαρμακευτικά φυτά Κατηγορία:Καλλωπιστικά φυτά Κατηγορία:Δηλητηριώδη φυτά Κατηγορία:Άνθη Κατηγορία:Φυτά κήπου Κατηγορία:Μακία βλάστηση Κατηγορία:Ελληνική χλωρίδα
Αρμάρι
Με τον όρο αρμάρι (Ιταλικά: Armadio) ή αλλιώς ερμάρι ή και ερμάριο, εννοείται συνήθως κάποιος χώρος από ένα έπιπλο για να μπαινουν οι πικοιλοχρομοι χόχοι μέσα (ντουλάπι). Στην παλιά Κερκυραϊκή διάλεκτο εννοούταν κυρίως το ντουλάπι σε χώρο κουζίνας, ή το προρτόφυλο ενός επίπλου που φυλάσσονταν διάφορα μικροαντικείμενα, καθώς και το ντουλάπι με τζαμαρία ενός πολυτελούς για την εποχή επίπλου τραπεζαρίας. Επίσης υπήρχε και η ονομασία το μεγάλο "αρμάρι" (η ντουλάπα για το κρέμασμα των ρούχων) με καθρέπτη και στο επάνω μέρος μια κεντητή "πελότα" το μαξιλαράκι για τις "σπίλλες" (καρφίτσες).
Με την ονομασία Αρμάρι, ήταν γνωστή και μια μικρή ξυλουργική επιχείρηση που έδρευε στην Κέρκυρα, στην περιοχή Άγιοι Θεοδώροι.
Πανελλήνιο πρωτάθλημα ποδηλασίας δρόμου
Το Πανελλήνιο πρωτάθλημα ποδηλασίας δρόμου είναι διοργάνωση της Ελληνικής ομοσπονδίας ποδηλασίας. Παλαιότερα γνωστό ως «Πρωτάθλημα ποδηλασίας επί δημοσίας οδού», πλέον φέρει την ονομασία «Πρωτάθλημα ποδηλασίας δρόμου». Στο πλαίσιο του πρωταθλήματος δρόμου διεξάγονται τα παρακάτω αγωνίσματα:
Υπάρχουν επίσης και τα παρακάτω ομαδικά αγωνίσματα, τα οποία συμπεριλαμβάνονταν στο πρόγραμμα των αγώνων μαζί με τα ατομικά ως το 1998, αλλά πλέον διεξάγονται χωριστά από τα ατομικά και δεν υπολογίζονται στη βαθμολογία του πρωταθλήματος.
Πρωτάθλημα γυναικών
Οι α' πανελλήνιοι αγώνες γυναικών διεξήχθησαν το 1985.
Παραπομπές
Κατηγορία:Ποδηλασία στην Ελλάδα Ποδηλασία
Τζεφ Μπέζος
Ο Τζέφρι Πρέστον Μπέζος (Jeffrey Preston Bezos, γεννηθείς Γιόργκενσεν (Jorgensen), Αλμπουκέρκη, 12 Ιανουαρίου 1964), ευρέως γνωστός ως Τζεφ Μπέζος, είναι Αμερικανός επιχειρηματίας της τεχνολογίας και του λιανικού εμπορίου, επενδυτής και επιστήμονας της πληροφορικής. Είναι γνωστός ως ιδρυτής, πρόεδρος και διευθύνων σύμβουλος της Amazon.com, της μεγαλύτερης λιανεμπορικής εταιρείας στον κόσμο με πωλήσεις αγαθών και υπηρεσιών μέσω Διαδικτύου. Η εταιρεία ξεκίνησε ως διαδικτυακή εταιρεία εμπορίας βιβλίων και επεκτάθηκε σε μια μεγάλη ποικιλία προϊόντων και υπηρεσιών. Η Amazon.com αποτελεί σήμερα την μεγαλύτερη διαδικτυακή εταιρεία πωλήσεων και τον μεγαλύτερο πάροχο υπηρεσιών υποδομής, οι οποίες είναι διαθέσιμες μέσω της διαδικτυακής πλατφόρμας της Amazon.
Τα υπόλοιπα επιχειρηματικά ενδιαφέροντα του Μπέζος, περιλαμβάνουν την αεροδιαστημική και τις εφημερίδες. Είναι ο ιδρυτής και κατασκευαστής της εταιρείας "Blue Origin", (ιδρύθηκε το 2000) η οποία πραγματοποίησε δοκιμαστικές πτήσεις στο διάστημα που ξεκίνησαν το 2015 και κάνοντας σχέδια για διαστημικές πτήσεις ανθρώπων, τα οποία ξεκίνησαν το 2015. Το 2013 ο Μπέζος αγόρασε την εφημερίδα "The Washington Post". Η εταιρεία "Bezos Expeditions" διαχειρίζεται έναν σημαντικό αριθμό άλλων επιχειρηματικών επενδύσεων.
Κατά το άνοιγμα των χρηματοπιστωτικών αγορών στις 27 Ιουλίου 2017, ο Μπέζος ξεπέρασε για λίγο τον Μπιλ Γκέιτς και έγινε ο πλουσιότερος άνθρωπος του κόσμου, με εκτιμώμενη περιουσία λίγο πάνω από 90 δισ. δολάρια. Αργότερα την ίδια ημέρα έχασε τον τίτλο, καθώς τα έσοδα της Amazon μειώθηκαν και έμεινε στην δεύτερη θέση με λίγο κάτω από τα 90 δισ. δολάρια. Αργότερα, όμως, ο Τζεφ Μπέζος κατάφερε να γίνει ξανά ο πλουσιότερος άνθρωπος στον κόσμο, με περιουσία που ξεπερνούσε τα 138 δισ. δολάρια, πριν τον ξεπεράσει ο Ίλον Μασκ.
Βιογραφία
Ο Μπέζος γεννήθηκε στις 12 Ιανουαρίου 1964 ως Τζέφρι Πρέστον Γιόργκενσεν, στην πόλη Αλμπουκέρκη του Νέου Μεξικού των ΗΠΑ, από την Ζακλίν και τον Τεντ Γιόργκεσεν. Το επώνυμο "Μπέζος" το πήρε από τον δεύτερο σύζυγο της μητέρας του, τον Κουβανό Μιγκέλ Μπέζος. Οι πρόγονοί του, από την πλευρά της μητέρας του, ήταν άποικοι που κατοικούσαν στο Τέξας και σιγά-σιγά απέκτησαν ένα αγρόκτημα 25.000 στρεμμάτων. Από τον Μάρτιο του 2015, ο Μπέζος είναι ένας από τους μεγαλύτερους κατόχους γης στο Τέξας.
Η μητέρα του Μπέζος, Ζακλίν, ήταν 17 ετών και μαθήτρια λυκείου, όταν ο ίδιος γεννήθηκε. Ο γάμος της με τον Γιόργκεσεν διήρκεσε λίγο περισσότερο από έναν χρόνο. Τον Απρίλιο του 1968, όταν ο Τζεφ ήταν 4 ετών, παντρεύτηκε τον δεύτερο σύζυγό της Μιγκέλ Μάικ Μπέζος, έναν Κουβανό που μετανάστευσε στις ΗΠΑ σε ηλικία 15 ετών. Η οικογένειά του καταγόταν από μια μικρή πόλη στο Βαγιαδολίδ της Ισπανίας. Ο Μιγκέλ Μπέζος εργαζόταν στο Πανεπιστήμιο του Νέου Μεξικού όταν παντρεύτηκε την Ζακλίν και υιοθέτησε τον 4χρονο Τζεφ Γιόργκεσεν, του οποίου το επώνυμο μετονομάστηκε σε Μπέζος. Μετά τον γάμο, η οικογένεια μετακόμισε στο Χιούστον του Τέξας και ο Τζεφ φοίτησε στο δημοτικό "River Oaks" του Χιούστον, από την τέταρτη έως την έκτη τάξη. Ως παιδί, πέρασε τα καλοκαίρια του στο ράντσο του παππού του, στο νότιο Τέξας. Ο Μπέζος συχνά επιδείκνυε επιστημονικά ενδιαφέροντα και ικανότητα στα τεχνολογικά θέματα. Κάποτε, δημιούργησε έναν ηλεκτρικό συναγερμό για να κρατήσει τα αδέρφια του έξω από το δωμάτιό του. Αργότερα, η οικογένεια μετακόμισε στο Μαϊάμι της Φλόριντα, όπου ο Μπέζος φοίτησε στο γυμνάσιο "Miami Palmetto". Ενώ ήταν στο γυμνάσιο, παρακολούθησε ένα Πρόγραμμα Εκπαίδευσης Επιστημών στο Πανεπιστήμιο της Φλόριντα και έλαβε ένα βραβείο "Silver Knight" το 1982.
Το 1986 ο Μπέζος αποφοίτησε από το Πανεπιστήμιο Πρίνστον με πτυχίο στην μηχανολογία και την πληροφορική.
Προσωπική ζωή
Ο Μπέζος και η σύζυγός του ΜακΚένζι έχουν τέσσερα παιδιά. Το 2016 ο Μπέζος έπαιξε έναν ρόλο στην ταινία "Star Trek Beyond" και αργότερα συμμετείχε στην ομάδα ηθοποιών για τα γυρίσματα της κινηματογραφικής ταινίας "San Diego Comic-Con".
Χώρισε με τη σύζυγό του ΜακΚένζι το 2019. Σήμερα ο Μπέζος έχει σύντροφο την αμερικανίδα Lauren Sánchez.
Εξωτερικοί σύνδεσμοι
Κατηγορία:Αμερικανοί επιστήμονες υπολογιστών Κατηγορία:Αμερικανοί επιχειρηματίες
Μελίσσια (αποσαφήνιση)
Το όνομα Μελίσσια αφορά τους παρακάτω οικισμούς:
Επίσης:
Νικόλαος Φανδρίδης
Βιογραφικά στοιχεία
Γεννήθηκε στον Θέρισο το 1802 από οικογένεια προύχοντα. Έμαθε γράμματα και ήταν από τους λίγους μορφωμένους της εποχής του. Με την έναρξη της επανάστασης δημιούργησε μικρό σώμα με τους συμπατριώτες του και πολέμησε διαρκώς από το 1821 ως το 1829. Πήρε μέρος στις μάχες του Νταράτσου και αλλού. Πληγώθηκε και υπέφερε μέχρι τα γηρατειά. Μετά την επανάσταση κατέβηκε με την οικογένειά του στα Κύθηρα και στο Άργος. Η επιτροπή βαθμολόγησης των αγωνιστών τον κατέταξε με βαθμό ταγματάρχη της Φάλαγγας, αλλά αυτός δεν δέχτηκε την θέση αυτή.
Τιμήθηκε για τις υπηρεσίες του με τον Σταυρό του Αγώνα, ύστερα με τον Αργυρό Σταυρό, και αργότερα, από τον Βασιλέα Γεώργιο με τον Χρυσό Σταυρό του Σωτήρος.
Παντρεύτηκε την θυγατέρα του Συνταγματάρχη Β. Χάλη.
Απεβίωσε στα Χανιά στις 14 Νοεμβρίου 1889.
Αθανάσιος Τσαυτάρης
Ο '''Αθανάσιος Σ. Τσαυτάρης''' είναι καθηγητής γενετικής στο Τμήμα Γεωπονίας του Αριστοτελείου Πανεπιστημίου Θεσσαλονίκης, από τη Δράμα.
Βιογραφικά στοιχεία
Το 1982 επέστρεψε στην Ελλάδα, και εκλέχτηκε καθηγητής στο Πανεπιστήμιο Κρήτης και στο Αριστοτέλειο Πανεπιστήμιο Θεσσαλονίκης. Τελικά προτίμησε τη θέση του Καθηγητή Γενετικής στη Γεωπονική Σχολή του Α.Π.Θ. στη Θεσσαλονίκη. Την περίοδο 1986 - 1987 υπήρξε επισκέπτης Καθηγητής στο Πανεπιστήμιο του Μπίλεφελντ της Γερμανίας.
Την περίοδο 1997 - 1999 διατέλεσε πρόεδρος του Εθνικού Ιδρύματος Αγροτικής Έρευνας (ΕΘΙΑΓΕ), ενώ την περίοδο 1999 - 2000 διατέλεσε Γενικός Γραμματέας Έρευνας και Τεχνολογίας του Υπουργείου Ανάπτυξης. Από το 1998 είναι πρόεδρος της Εθνικής Επιτροπής Βιοηθικής, ενώ από το 2001 είναι εκλεγμένος Διευθυντής του Ινστιτούτου Αγροβιοτεχνολογίας, στο Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ). Από το 2002, όταν εκλέχτηκε, είναι πρόεδρος του Κέντρου Διάδοσης Επιστημών & Μουσείου Τεχνολογίας.
Ο Αθανάσιος Τσαυτάρης είναι τεχνικός εμπειρογνώμονας της Ε.Ε. για την υλοποίηση των Οδηγιών που αναφέρονται στους Γενετικώς Τροποιημένους Οργανισμούς (Γ.Τ.Ο.). Είναι μέλος των διαχειριστικών επιτροπών για την βιοτεχνολογική έρευνα της Ευρωπαϊκής Ένωσης από το 1983 έως σήμερα σε διάφορα προγράμματα. Στον ΟΟΣΑ συμμετείχε στην Επιτροπή για τα Γενετικά Τροποποιημένα Φυτά και Τρόφιμα και την σύσταση του Οργανισμού για την Ασφάλεια τροφίμων. Την περίοδο 1992 - 1994 ήταν πρόεδρος της Ελληνικής Επιστημονικής Εταιρείας Γενετικής Βελτίωσης των Φυτών, ενώ το διάστημα 1994 - 1999 υπήρξε μέλος του Εθνικού Γνωμοδοτικού Συμβουλίου Έρευνας (ΕΓΣΕ).
Ο Αθανάσιος Τσαυτάρης είναι επίσης, μέλος της Επιτροπής ELSA (Ethical Legal Social Aspects) για τις προόδους της Βιοτεχνολογίας της Ε.Ε. και πρόεδρος της Ευρωπαϊκής Οργάνωσης Βελτιωτών των Φυτών (EUCARPIA).
Στις δύο εκλογικές διαδικασίες του 2012 ήταν υποψήφιος βουλευτής στο ψηφοδέλτιο επικρατείας του ΠΑΣΟΚ.
Στις 21 Ιουνίου του 2012, ορκίστηκε Υπουργός Αγροτικής Ανάπτυξης και Τροφίμων στην Κυβέρνηση Αντωνίου Σαμαρά, θέση την οποία διατήρησε έως τις 9 Ιουνίου 2014.
Πηγές
Κατηγορία:Έλληνες υπουργοί Αγροτικής Ανάπτυξης και Τροφίμων Κατηγορία:Καθηγητές Αριστοτελείου Πανεπιστημίου Θεσσαλονίκης
Blackpink
Οι Blackpink (κορεατικά: 블랙핑크, στυλιζαρισμένο ως BLACKPINK ή BLΛƆKPIИK ) είναι τετραμελές γυναικείο νοτιοκορεατικό μουσικό συγκρότημα που σχηματίστηκε από την εταιρία YG Entertainment, το οποίο έκανε ντεμπούτο στις 8 Αυγούστου του 2016 με το σινγκλ άλμπουμ "Square One", που περιείχε το Whistle, το πρώτο τους τραγούδι στη Νότια Κορέα και το Boombayah, το πρώτο τους νούμερο ένα επιτυχία στον πίνακα Billboard World Digital Songs, το οποίο έσπασε το ρεκόρ για τις περισσότερες προβολές μουσικού βίντεο ντεμπούτο Κορεατών τραγουδιστών. Αποτελείται από τις Lisa, Jisoo, Jennie και Rosé. Με την πρώιμη εμπορική επιτυχία της ομάδας, βραβεύτηκαν ως ο Νέος Καλλιτέχνης της Χρονιάς στα 31α Βραβεία Χρυσός Δίσκος και στα 26ο Βραβεία Μουσικής της Σεούλ.
2016: Ντεμπούτο με το Square One και το Square Two
δεξιά|μικρογραφία|Οι Blackpink στα όγδοα Melon Music Awards, στις 29 Νοεμβρίου του 2016 Οι διαφημιστικές προετοιμασίες άρχισαν τον Αύγουστο του 2016 με την κυκλοφορία των εικόνων  teaser  και τη συμμετοχή τους σε τραγούδια και διαφημίσεις. Η YG Entertainment αποκάλυψε το τελικό  line-up  και το όνομα του συγκροτήματος στις 29 Ιουνίου 2016.
Οι Blackpink ήταν το πρώτο συγκρότημα κοριτσιών που έκανε ντεμπούτο από την YG Entertainment μέσα σε έξι χρόνια μετά τις 2NE1, με το single album Square One, το οποίο κυκλοφόρησε στις 8 Αυγούστου 2016. Το "Whistle" τον Αύγουστο του 2016 βρέθηκε στην κορυφή στους digital, download, streaming και mobile πίνακες του Gaon. Επίσης, έφτασε στο νούμερο ένα στους πίνακες μουσικών βίντεο δημοτικότητας της εβδομάδας, και στους πίνακες K-pop μουσικών βίντεο στη μεγαλύτερη ιστοσελίδα music-streaming της Κίνας, QQ Music. Η πρώτη μουσική παράσταση των Blackpink προβλήθηκε στις 14 Αυγούστου 2016 στο Inkigayo του SBS. Κέρδισαν την πρώτη θέση στο Inkigayo 13 ημέρες μετά το ντεμπούτο τους και έσπασαν το ρεκόρ για το μικρότερο χρονικό διάστημα για ένα συγκρότημα κοριτσιών να κερδίσει σε ένα μουσικό πρόγραμμα μετά το ντεμπούτο τους. Ολοκλήρωσαν την προώθηση του Square One στις 11 Σεπτεμβρίου 2016 με μια άλλη νίκη στο Inkigayo.
Κυκλοφόρησε το δεύτερο single album τους, Square Two, με τα singles "Playing with Fire" και "Stay" την 1η Νοεμβρίου 2016. Πραγματοποίησαν το comeback τους εν σκηνή στο Inkigayo στις 6 Νοεμβρίου και στο Mnet's Μ Countdown στις 10 Νοεμβρίου 2016. Το "Playing with Fire" ήταν το δεύτερο single τους που έφτασε νούμερο ένα στον πίνακα Billboard World Digital Songs. Στη Νότια Κορέα, το "Playing with Fire" κορυφώθηκε στον αριθμό τρία ενώ το "Stay" κατάφερε να φτάσει στο δέκατο σημείο.
Η εμπορική επιτυχία των Blackpink κατά τους πρώτους πέντε μήνες τους, κέρδισε πολλά βραβεία νεοσύλλεκτων σε μεγάλα κορεατικά σόου βραβείων, μεταξύ των οποίων είναι τα Asia Artist Awards, Melon Music Awards, Golden Disc Awards, Seoul Music Awards και Gaon Chart Music Awards. Επιπλέον, το Billboard τους ονόμασε ένα από τα καλύτερα νέα K-pop συγκροτήματα του 2016.
2017: "As If It's Your Last" και ιαπωνικό ντεμπούτο
Στις 17 Ιανουαρίου, οι Blackpink ονόμασαν τους fun τους: "Blink", από το "Black" και το "Pink".
Στις 22 Ιουνίου, κυκλοφόρησε ένα ψηφιακό single με τίτλο "As If It 's Your Last". Το τραγούδι περιγράφηκε ως ένα "μικτό είδος μουσικής, μια αλλαγή του ήχου από τις προηγούμενες κυκλοφορίες'' . Το τραγούδι έκανε το ντεμπούτο του στην νούμερο ένα θέση στον πίνακα World Digital Song του Billboard στις 22 Ιουνίου μετά από μία μόνο ημέρα παρακολούθησης, κάνοντας το το τρίτο τους νούμερο ένα hit στον πίνακα. Το μουσικό βίντεο για το τραγούδι αργότερα έσπασε το ρεκόρ για το μουσικό βίντεο από κορεάτικο συγκρότημα κοριτσιών με τα περισσότερα likes στο YouTube.
Στις 20 Ιουλίου 2017, οι Blackpink πραγματοποίησαν μια παρουσίαση στο Nippon Budokan στο Τόκιο. Είχε την παρουσία περισσότερων από 14.000 ανθρώπων και αναφέρθηκε ότι περίπου 200.000 άνθρωποι προσπάθησαν να λάβουν εισιτήρια για αυτό.
Το συγκρότημα έκανε το Ιαπωνικό ντεμπούτο του στις 30 Αυγούστου 2017, με την κυκλοφορία του ομότιτλου Ιαπωνικού extended play.
Το single τους "As If It's Your Last" κατατάχθηκε στα παγκόσμια κορυφαία 25 τραγούδια του καλοκαιριού του YouTube για το 2017.
2018: Square Up, διεθνής αναγνώριση και περιοδεία
Τον Ιανουάριο του 2018, ανακοινώθηκε ότι το Ιαπωνικό extended play της ομάδας θα ξανακυκλοφορούσε εκ νέου με το όνομα Re: Blackpink. Η ψηφιακή έκδοση περιελάμβανε τα ίδια τραγούδια με την αρχική έκδοση, ενώ η φυσική έκδοση περιελάμβανε ένα DVD που περιέχει όλα τα μουσικά βίντεο και έξι τραγούδια στην κορεατική γλώσσα.
Στις 15 Ιουνίου, κυκλοφόρησε το πρώτο τους extended play με τίτλο Square Up. Το single "Ddu-Du Ddu-Du" έκανε το ντεμπούτο του στον αριθμό 17 στον επίσημο πίνακα τάσεων του Ηνωμένου Βασιλείου, καθιστώντας την πρώτη γυναικεία ομάδα K-pop να εισέλθει στον πίνακα από την κυκλοφορία του το 2016.Το single επίσης έκανε ντεμπούτο ως το υψηλότερο στις τάσεις  Hot 100 hit που έγινε ποτέ από γυναικείο K-pop συγκρότημα, στον αριθμό 55 με 12,4 εκατομμύρια αμερικανικά streams και 7,000 λήψεις στην εβδομάδα παρακολούθησης που έληξε στις 21 Ιουνίου 2018. Το single επίσης έκανε το ντεμπούτο στον αριθμό 39 στον πίνακα Streaming Songs των ΗΠΑ, όπου η Blackpink έγινε το πρώτο συγκρότημα K-pop κοριτσιών να βρεθεί στον πίνακα. Το EP βρέθηκε επίσης στην κορυφή του πίνακα Billboard World Albums. Στη Νότια Κορέα, το Square Up έκανε το ντεμπούτο του στο νούμερο ένα στον πίνακα Gaon Albums. Το single "Ddu-Du Ddu-Du" έφτασε στο νούμερο ένα στους digital, download, streaming και mobile πίνακες στο Gaon τη δεύτερη εβδομάδα, ενώ το "Forever Young" κατάφερε να φτάσει στα πέντε κορυφαία. Το μουσικό βίντεο για το "Ddu-Du Ddu-Du"πήρε ένα σύνολο 36,2 εκατομμυρίων προβολών εντός 24 ωρών από την κυκλοφορία του και έγινε το online βίντεο με τις περισσότερες προβολές στις πρώτες 24 ώρες από Κορεάτες και το δεύτερο πιο παρακολουθούμενο μουσικό βίντεο όλων των εποχών τον Ιούνιο του 2018, ξεπερνώντας το "Gentleman" του Psy.
Τον Σεπτέμβριο του 2018, η Αγγλίδα τραγουδίστρια Dua Lipa ανακοίνωσε το "Kiss and Make Up", μια συνεργασία με τις Blackpink για την πλήρη έκδοση του αυτοβιογραφικού της ντεμπούτου άλμπουμ στις 19 Οκτωβρίου 2018. Το "Kiss and Make Up" έκανε ντεμπούτο στη θέση 93 στο Billboard Hot 100, σημειώνοντας τη δεύτερη εγγραφή των Blackpink στον πίνακα, κάνοντάς τες το μοναδικό συγκρότημα κοριτσιών τον Οκτώβριο του 2018 που έχει σημειώσει πολλαπλές συμμετοχές στον πίνακα. Το τραγούδι κορυφώθηκε επίσης στον αριθμό 36 στο UK Singles Chart, σημειώνοντας το δεύτερο τραγούδι τους στον πίνακα και την πρώτη τους συμμετοχή στο Top 40, καθιστώντας τους την πρώτη γυναικεία ομάδα K-pop και τρίτο κορεατικό act συνολικά για να φτάσει στο Top 40 του chart.
Η Jennie έκανε ντεμπούτο το σόλο της single, το "Solo", στη συναυλία των Blackpink στη Σεούλ στις 11 Νοεμβρίου. Το τραγούδι και το επίσημο μουσικό βίντεο κυκλοφόρησαν την επόμενη μέρα. Το πρώτο τους ιαπωνικό στούντιο άλμπουμ, Blackpink in Your Area, κυκλοφόρησε ψηφιακά στις 23 Νοεμβρίου και σε φυσική έκδοση στις 5 Δεκεμβρίου. Το άλμπουμ έκανε το ντεμπούτο του στο νούμερο 9 στον πίνακα ιαπωνικών άλμπουμ, που πουλώντας περίπου 13.000 αντίτυπα στην πρώτη εβδομάδα.
2019: Kill This Love και παγκόσμια περιοδεία
Τον Ιανουάριο του 2019, ανακοινώθηκε ότι το συγκρότημα ήταν μέρος της σειράς του Φεστιβάλ Coachella του 2019 στην Καλιφόρνια στις 12 και 19 Απριλίου 2019. Ήταν η πρώτη ομάδα K-pop που εμφανίστηκε στα Coachella. Τον ίδιο μήνα, η YG Entertainment ανακοίνωσε ότι η παγκόσμια περιοδεία  In Your Area  των Blackpink θα έχει ημερομηνίες περιοδείας στην Ασία, την Βόρεια Αμερική, την Ευρώπη και την Αυστραλία.Στην Βόρεια Αμερική εκτείνεται σε οκτώ ημερομηνίες τον Απρίλιο και τον Μάιο του 2019, στην Ευρώπη καλύπτονται έξι ημερομηνίες τον Μάιο του 2019 και στην Αυστραλία θα υπάρξουν δύο σόου τον Ιούνιο του 2019. Στις 21 Ιανουαρίου 2019 το μουσικό βίντεο του "Ddu-du Ddu-du" έγινε το πιο δημοφιλές μουσικό βίντεο από συγκρότημα K-pop στο YouTube με 609 εκατομμύρια προβολές. Ενώ στις 12 Μαϊου 2019 ξεπέρασε τις 802 εκατομμύρια προβολές.
Οι Blackpink έκαναν το αμερικανικό ντεμπούτο τους στα 2019 Grammy Artist Showcase της Universal Music Group, το οποίο έλαβε χώρα στο ROW στο Downtown Los Angeles στις 9 Φεβρουαρίου. Το συγκρότημα εμφανίστηκε σε αρκετές αμερικανικές τηλεοπτικές εκπομπές τον Φεβρουάριο του 2019, με το  The Late Show with Stephen Colbert  στις 11 Φεβρουαρίου,  Good Morning America  στις 12 Φεβρουαρίου και  Strahan and Sara  στις 15 Φεβρουαρίου. Τον Φεβρουάριο του 2019, το Billboard ανακοίνωσε ότι η ομάδα θα είναι στο εξώφυλλο του τεύχους του Μαρτίου. Είναι το πρώτο γυναικείο συγκρότημα K-pop που έκανε τη παρουσία του στο εξώφυλλο του περιοδικού.
Το δεύτερο EP των Blackpink, Kill This Love, κυκλοφόρησε στις 4 Απριλίου του 2019. Περιέχει πέντε τραγούδια, συμπεριλαμβανομένου του τραγουδιού "Kill This Love".
2020: How you like that
Στις 26 Ιουνίου το συγκρότημα κυκλοφόρησε το τραγούδι "Ηow you like that" το οποίο έσπασε 5 ρεκόρ Γκίνες, το 2 πιο προβεβλημένο μουσικό βίντεο στο YouTube μέσα σε 24 ώρες, το από συγκρότημα K-pop, οι 2 περισσότεροι θεατές σε πρεμιέρα βίντεο στο YouTube και οι 2 περισσότεροι θεατές σε πρεμιέρα μουσικού βίντεο στο YouTube.Στις 30/8/2020 το τραγούδι αναδείχθηκε Νο1 τραγούδι του καλοκαιριού από το Mtv
2020: Ιce cream (with Selena Gomez)
Στις 28 Αυγούστου το συγκρότημα έκανε πρεμιέρα το τραγούδι "Ice cream" με την Selena Gomez. Ανερχόμενη επιτυχία θα μπορούσε κάποιος να το αποκαλέσει καθώς το τραγούδι έπιασε σε λιγότερο από 4 ώρες 10.267.780 προβολές
2020 : Το πρώτο ολοκληρωμένο άλμπουμ (The album)
Στις 28 Ιουλίου το Νοτιοκορεάτικο μουσικό συγκρότημα ανακοινώνει την κυκλοφορία του πρώτο ολοκληρωμένου άλμπουμ (The album) με κυκλοφορία 2/10/2020.
Παραπομπές
Κατηγορία:Μουσική στην Ελλάδα Κατηγορία:K-pop συγκροτήματα
Απόπλους
thumb|right|280px|"Τώρα το πλοίο έχει σαλπάρει...απ΄ το λιμάνι του Πειραιά"
Απόπλους ή σαλπάρισμα (αγγλικά: departure ή sailing κυρίως για ιστιοφόρα), ονομάζεται η αναχώρηση του πλοίου από λιμένα ή αγκυροβόλιο προς συγκεκριμένη κατεύθυνση ή προορισμό. Στη κοινή γλώσσα λέγεται και πηγαιμός. Ο χρόνος απόπλου των επιβατηγών πλοίων εσωτερικών γραμμών καθορίζεται από το Υπουργείο Εμπορικής Ναυτιλίας, ενώ των μικρών σκαφών τοπικών δρομολογίων καθορίζεται από τις κατά τόπους Λιμενικές Αρχές.
Αντίθετα ο απόπλους των εμπορικών πλοίων, φορτηγών κλπ και ανεξάρτητα της σημαίας που φέρουν, επιτρέπεται κατόπιν έγγραφης άδειας οικείας Λιμενικής Αρχής του τόπου απόπλου, που μπορεί να είναι λιμένας ή εγκαταστάσεις σε παρακείμενο όρμο φορτοεκφόρτωσης, καλούμενη "Άδεια απόπλου", που εκδίδεται ανεξάρτητα των καιρικών συνθηκών.
Εξαίρεση αποτελεί ο απόπλους από σημείο καταφυγής που είχε επιλεχθεί λόγω δυσμενών καιρικών συνθηκών.
Το αντίθετο του απόπλου ονομάζεται κατάπλους. Επίσημα και οι δύο όροι μαζί ονομάζονται "αμφοτερόπλους", στη πράξη όμως χρησιμοποιείται ο όρος "καταπόπλους".
Εξωτερικοί σύνδεσμοι
Κατηγορία:Ναυσιπλοΐα
Περί της Αικατερίνης των Μεδίκων
Περί της Αικατερίνης των Μεδίκων (γαλλικός τίτλος:Sur Catherine de Médicis) είναι ιστορικό μυθιστόρημα του Ονορέ ντε Μπαλζάκ. Αποτελείται από τρία διηγήματα που εκδόθηκαν αυτόνομα μεταξύ 1830 και 1841 και μια μακρά εισαγωγή που γράφτηκε το 1842 όταν ο συγγραφέας ένωσε αυτά τα έργα υπό τον ενιαίο τίτλο Επεξηγήσεις για την Αικατερίνη των Μεδίκων που το 1846 αντικαταστάθηκε από τον σημερινό τίτλο. Εντάσσεται στις Φιλοσοφικές μελέτες της Ανθρώπινης κωμωδίας.
Το έργο, που συγκεντρώνει στοιχεία ιστορίας, πολιτικής και θρησκευτικής φιλοσοφίας, είναι μια απολογία της δράσης της Αικατερίνης των Μεδίκων και αναλαμβάνει την υπεράσπιση της μοναρχίας και του καθολικισμού.
Περιεχόμενο
Στην εισαγωγή, ο Μπαλζάκ προσπαθεί αποκαταστήσει τη μνήμη της Αικατερίνης των Μεδίκων, προτρέποντας τον αναγνώστη να αναθεωρήσει την άποψή του για μια βασίλισσα που θεωρείται αιμοδιψής, η οποία ωστόσο αντιμετώπισε σκληρά διλήμματα. Παραθέτει μια ανασκόπηση των ιστορικών γεγονότων, δίνοντας τα απαραίτητα στοιχεία για να γίνουν κατανοητές οι σχέσεις ανάμεσα στα πρόσωπα της γαλλικής βασιλικής αυλής από τον Φραγκίσκο Α΄ έως τον Ερρίκο Δ'.
Το πρώτο διήγημα, Ο Καλβινιστής μάρτυρας, που δημοσιεύτηκε το 1841, διαδραματίζεται στο τέλος της βραχύβιας βασιλείας του Φραγκίσκου Β' και αναφέρεται στη δύσκολη θέση της βασίλισσας, καθώς η εξουσία της Αντιβασιλείας βρίσκεται στα χέρια του καρδινάλιου της Λωρραίνης και του δούκα Ερρίκου του Γκιζ, θείων της Μαρίας Στιούαρτ. Στην πλοκή περιλαμβάνεται ένας φανταστικός χαρακτήρας: ο Κριστόφ Λεκαμύς, γιος του βυρσοδέψη της Αικατερίνης, ένας Καλβινιστής αφοσιωμένος στις συνωμοσίες της βασίλισσας, που αντιμετωπίζει τρομερά βασανιστήρια και δεν ομολογεί για να μην την εκθέσει.
Το δεύτερο διήγημα, Η εμπιστοσύνη των Ρουτζιέρι, που δημοσιεύτηκε το 1836, διαδραματίζεται κατά τη διάρκεια της βασιλείας του Καρόλου Θ΄. Το κείμενο έχει όλα τα χαρακτηριστικά μιας φιλοσοφικής ιστορίας: στο επίκεντρο βρίσκεται η αλχημεία και η Αικατερίνη είναι δευτερεύων χαρακτήρας. Αναφέρεται επίσης στο ειδύλλιο του Καρόλου Θ΄ με τη Μαρί Τουσέ, λίγο καιρό μετά τη σφαγή του Αγίου Βαρθολομαίου.
Τα τέσσερα μέρη συγκεντρώθηκαν σε ένα βιβλίο στη δεύτερη έκδοση της Ανθρώπινης κωμωδίας το 1846.
Παραπομπές
Κατηγορία:Μυθιστορήματα του Ονορέ ντε Μπαλζάκ Κατηγορία:Ιστορικά μυθιστορήματα
Ρόι Λίχτενσταϊν
thumb|right|200px|Γλυπτό του Ρόι Λίχτενσταϊν στη [[Βαρκελώνη]] Ο Ρόι Λίχτενσταϊν (Roy Fox Lichtenstein, Νέα Υόρκη, 27 Οκτωβρίου 1923 - Νέα Υόρκη, 29 Σεπτεμβρίου 1997) ήταν Αμερικανός καλλιτέχνης της Ποπ Αρτ. Είναι γνωστός για το στυλ ζωγραφικής του, που μοιάζει πολύ με σχεδιασμό κόμικς. Θεωρείται ως ένας από τους μεγαλύτερους καλλιτέχνες της μοντέρνας τέχνης.
Παραπομπές
Κατηγορία:Αμερικανοί καλλιτέχνες Κατηγορία:Αμερικανοί ζωγράφοι Κατηγορία:Ποπ Αρτ Κατηγορία:Σκηνογράφοι Κατηγορία:Αμερικανοί γλύπτες Κατηγορία:Λιθογράφοι
Ευάγγελος Κουλουμπής
Ο Ευάγγελος Κουλουμπής (1929 - 11 Απριλίου 2009) ήταν Έλληνας επιχειρηματίας και πολιτικός. Υπήρξε βουλευτής και υπουργός με το ΠΑΣΟΚ, διοικητής της Εθνικής Κτηματικής Τράπεζας καθώς και ο πρώτος Υπερνομάρχης Αθηνών - Πειραιώς. Άνθρωπος με σημαντική οικονομική επιφάνεια και πρόεδρος του Τεχνικού Επιμελητηρίου Ελλάδος (ΤΕΕ) από το 1974 έως το 1981, ήταν από τους πρώτους «τεχνοκράτες» στην ελληνική πολιτική ζωή.
Χαρακτηρίστηκε ως πολιτικός «χαμηλών τόνων και ευρείας αποδοχής».
Bιογραφία
Ο Ευάγγελος Κουλουμπής γεννήθηκε το 1929 στην Καισαριανή. Ήταν παιδί φτωχής οικογένειας Μικρασιατών προσφύγων. Σπούδασε με υποτροφία πολιτικός μηχανικός στο Εθνικό Μετσόβιο Πολυτεχνείο και εργάστηκε ως επιχειρηματίας στις κατασκευές, αποκτώντας σημαντική περιουσία. Παρά την αντίδραση της χούντας, το 1973 ηγήθηκε ομάδας μηχανικών που διεκδίκησε και τελικά κέρδισε την προεδρία του Συλλόγου Πολιτικών Μηχανικών Ελλάδος. Από το 1974 έως το 1981 χρημάτισε πρόεδρος του Τεχνικού Επιμελητηρίου Ελλάδος (ΤΕΕ), και με αυτή την ιδιότητα συμμετείχε στην υπό τον Κωνσταντίνο Καραμανλή κυβέρνηση Εθνικής Ενότητας του 1974 ως υπουργός Δημοσίων Έργων.
Το 1981 και το 1985 εξελέγη βουλευτής Α΄ Αθηνών με το ΠΑΣΟΚ. Στις κυβερνήσεις του Ανδρέας Παπανδρέου διετέλεσε:
Το 1993, με την επιστροφή του ΠΑΣΟΚ στην εξουσία, ο Κουλουμπής έγινε διοικητής της Εθνικής Κτηματικής Τράπεζας, θέση από την οποία παραιτήθηκε το 1994 για να εκλεγεί Υπερνομάρχης Αθηνών - Πειραιώς. Παρέμεινε Υπερνομάρχης έως το 1998.
Απεβίωσε στις 11 Απριλίου 2009 σε ηλικία 80 ετών.
Πολιτικό έργο
Στο υπουργείο Ενέργειας και Φυσικών Πόρων διακρίθηκε πολλαπλά θέτοντας τα θεμέλια για θέματα υψίστης σημασίας του ενεργειακού τομέα, όπως η εισαγωγή του φυσικού αερίου στο ενεργειακό ισοζύγιο της χώρας, η εθνικοποίηση της πολυεθνικής ESSO-Pappas και η ίδρυση της ΕΚΟ, και η προώθηση των ΑΠΕ.
Παραπομπές
Κατηγορία:Έλληνες επιχειρηματίες Κατηγορία:Έλληνες υπουργοί ΠΕΧΩΔΕ Κατηγορία:Έλληνες υπουργοί Άνευ Χαρτοφυλακίου Κατηγορία:Έλληνες υπουργοί Ενέργειας και Φυσικών Πόρων Κατηγορία:Βουλευτές εκλεγμένοι με το ΠΑΣΟΚ Κατηγορία:Νομάρχες Αθηνών-Πειραιώς
Σλόβαν Λίμπερετς
Η Σλόβαν Λίμπερετς (τσεχικά: Slovan Liberec, ) είναι ποδοσφαιρικός σύλλογος που ιδρύθηκε το 1958. Έδρα της είναι το Στάδιο Γιου Νίσι, που βρίσκεται στην πόλη Λίμπερετς. Η Σλόβαν αποτελεί ένα από τα πλουσιότερα ποδοσφαιρικά σωματεία, ενώ είναι η τρίτη ομάδα που έχει πάρει τα περισσότερα τρόπαια, και βρίσκεται πίσω από τις μεγάλες ομάδες της Σπάρτα Πράγας και της Σλάβια Πράγας.
Τα πρώτα χρόνια
Το 1919 η πόλη της Λίμπερετς ήταν υπό κατοχή των Γερμανών Ναζί. Οι ιδρυτές της ομάδας ήταν Γερμανοί ενώ συμμετείχαν στο Τσέχικο Πρωτάθλημα με το όνομα ΣΚ Λίμπερετς και έκαναν την πρώτη της εμφάνιση, τον Μάιο του 1919. Το 1934 μετονομάστηκε σε Σλάβια Λίμπερετς όπου στο ρόστερ υπήρχαν μόνο Τσέχοι ποδοσφαιριστές.
Η αντιπαλότητα με τη Ραπίντ Λίμπερετς και τη Σλάβια Λίμπερετς ήταν μια μικρή περίπτωση, της μεγάλης αντιπαλότητας των δύο ομάδων της Πράγας. Το 1938 η ομάδα σταμάτησε να αγωνίζεται για εφτά συνεχόμενα χρόνια.
Μετά τον Παγκόσμιο Πόλεμο
Το 1945 η Λίμπερετς κατοικήθηκε από Τσέχους και έγινε επίσημα τσέχικη πόλη. Τον Ιούνιο η Σλάβια επέστρεψε στη δράση, κάνοντας ένα ματς με την ομάδα της Τούρνοφ. Μετά από εφτά ακόμα χρόνια, η Σλάβια ανέβηκε στην πρώτη κατηγορία, που τότε ονομαζόταν Class A και η αντιπαλότητα με τη Ραπίντ έπαιρνε διαφορετικό δρόμο, επειδή η Ραπίντ παρέμεινε στην Class B δηλαδή στη Δεύτερη Κατηγορία. Το 1948 οι Κομμουνιστές αποτελούσαν η δύναμη της χώρας που τότε ήταν ενωμένη με τη Σλοβακία. Τελικά, και η Ραπίντ κατάφερε να ανέβει στην κορυφαία κατηγορία και έτσι η αντιπαλότητα συνεχίστηκε. Αργότερα, η Σλάβια πήρε το όνομα Σλάβατζ Λίμπερετς και μετά από έναν χρόνο υποβιβάστηκε στη Β' Κατηγορία.
Η Σλόβαν Λίμπερετς
Τον Ιούλιο του 1958, άρχισε να σχηματίζεται η Σλάβια Λίμπερετς μετά την ένωση της Τζίσκρα και της Σλάβια. Πρώτο της ματς ήταν με τη Σπάρτα Πράγας όπου και έχασε με 3-0 εντός έδρας. Μάλιστα κάποια στιγμή, έφτασε μέχρι και στην Τρίτη Κατηγορία.
Τη δεκαετία του 1970, Η Σλόβαν κατάφερε να επιστρέψει στη Δεύτερη Κατηγορία. Φυσικά μετά ανέβηκε και πάλι στην κορυφαία κατηγορία, αλλά δεν κατάφερε να κάνει κάτι ώστε να κρατηθεί στην κατηγορία και έτσι υποβιβάστηκε.
Εξωτερικοί σύνδεσμοι
Κατηγορία:Αθλητικοί σύλλογοι Τσεχίας Κατηγορία:Ιδρύσεις αθλητικών συλλόγων το 1958 Κατηγορία:Ποδοσφαιρικές ομάδες Τσεχίας Κατηγορία:Ιδρύσεις ποδοσφαιρικών ομάδων το 1958
Δευτερογενής παραγωγή
Για τον αντίστοιχο όρο στη Βιολογία δείτε Δευτερογενής παραγωγή (βιολογία) Η δευτερογενής παραγωγή αξιοποιεί την πρωτογενή παραγωγή, με την μεταποίηση των πρώτων υλών (στη μορφή, στη χρησιμότητα, τις ιδιότητες). Ανάλογα με τα μέσα και τον τρόπο που χρησιμοποιείται για την μεταποίηση των αγαθών, έχουμε τους κλάδους:
Ο δευτερογενής τομέας περιλαμβάνει τις δραστηριότητες επεξεργασίας και μεταποίησης των προϊόντων. Στο δευτερογενή τομέα περιλαμβάνονται οι παραγωγικές μονάδες
Κατηγορία:Παραγωγή
Κώμα του Γιαλού
Η Κώμα του Γιαλού είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Κοινότητες της Επαρχίας Αμμοχώστου
Κωνσταντίνος Πάλλης (συνταγματάρχης)
Ο συνταγματάρχης Κωνσταντίνος Πάλλης (1810-1889) ήταν Έλληνας στρατιωτικός του 19ου αιώνα.
Βιογραφικά στοιχεία
Γεννήθηκε στα Ιωάννινα το 1810. Η καταγωγή του ήταν από αρχαία και επίσημη οικογένεια με κλάδο στην Ιταλία. Σχολείο πήγε στην Κέρκυρα, όπου είχε καταφύγει η οικογένειά του για να αποφύγει τους διωγμούς του Αλή Πασά. Συνέχισε τα μαθήματα στην Ιταλία.
Επέστρεψε στην απελευθερωμένη Ελλάδα και προσλήφθηκε στο ιδιαίτερο γραφείο του Καποδίστρια. Κατατάχτηκε στον λόχο των ακολούθων του Καποδίστρια με βαθμό λοχία και πήρε προαγωγή στον βαθμό του ανθυπολοχαγού. Υπηρέτησε υπό του Γάλλου στρατηγού Τρεζέλ.
Απεβίωσε στην Αθήνα στις 14 Νοεμβρίου 1889.
Πηγές
Κατηγορία:Έλληνες αξιωματικοί του πεζικού
Σουηδικό συσσίτιο
thumb|right|350px|Συσσίτιο στο Βερολίνο, 1946. Το Σουηδικό συσσίτιο ήταν μια από τις μεγαλύτερες φιλανθρωπικές βοήθειες που διοργανώθηκε με αλλοδαπά κεφάλαια στη Γερμανία μετά το τέλος του δευτέρου Παγκοσμίου πολέμου. Στη διάρκεια τεσσάρων σχεδόν χρόνων διατέθηκε στους χειμερινούς μήνες φαΐ τέσσερις φορές την ημέρα για όλα τα παιδιά ηλικίας μεταξύ τριών και έξι χρονών στο βρετανικό τομέα του Βερολίνου, στο Αμβούργο, στην κοιλάδα του Ρουρ και αλλού. Συνολικά υπολογίζεται ότι δόθηκαν 80 εκατομμύρια μερίδες φαγητού.
Η πείνα στους μήνες της παγωνιάς
Ο χειμώνας του 1946-47 ήταν από τους πιο παγερούς στη Γερμανία του 20ού αιώνα. Επί δύο μήνες το θερμόμετρο έπεσε κάτω από το μηδέν. Μετά από τους βομβαρδισμούς οι Γερμανοί έμεναν σε ερείπια χωρίς τοίχους, σκεπές, πόρτες και παράθυρα. Κάρβουνο για τη σόμπα δεν υπήρχε, ούτε ηλεκτρικό ρεύμα και νερό. Η βρεφική θνησιμότητα υπερέβαινε τα είκοσι τα εκατό. Το Συσσίτιο διοργανώθηκε από τον Φόλκε Μπερναντόττε, την οργάνωση Ρέντα Μπάρνεν (Rädda Barnen), και την εταιρεία Save the Children. Ο Μπερναντόττε διατελούσε τότε διευθυντής του Σουηδικού Ερυθρού Σταυρού. Για να σωθούν τα παιδιά από την πείνα έγιναν συσσίτια ζεστής σούπας με κρέας. Στα σχολεία μοιράζονταν φαΐ. Στο Βερολίνο, Αμβούργο, στην κοιλάδα του Ρουρ, και αργότερα και σε μικρότερες πόλεις. Τα τρόφιμα διατέθηκαν αρχικά από τα Βρετανικά στρατεύματα, και αργότερα από τον Ερυθρό στρατό και τον Αμερικάνικο έρανο του Χούβερ. Το Σουηδικό συσσίτιο έσωσε τα παιδιά από σίγουρο θάνατο.